Aldrig i mit liv har jeg oplevet så dårlig service som jeg har oplevet i Elgiganten.
Sagen er denne:

For ca. et år siden købte jeg en iPhone 6 i Elgiganten i Holstebro. Den har fungeret fint, indtil den for nogle uger siden begyndte at drille med batteriet. Mobilen slukkede når den var et stykke over 20%. Hoppede op og ned i strøm når man satte den til strøm og var rent ud sagt ubrugelig, da jeg aldrig kunne regne med hvornår der egentlig var strøm på den. Jeg indlevere mobilen i Elgiganten, da jeg stadig har garanti på telefonen. Mobilen bliver sendt ind uden nogen problemer og jeg henter den igen en uge efter.

På sedlen fra Elgigantens servicecenter (Admire) står der at mobilen er testet ”ok” og at batteriet intet fejlede, hvilket jeg fortalte medarbejderen i butikken der virkede underligt, da jeg kun havde oplevet problemer med den. Jeg  tager den med hjem og tester den over en dag, og finder så ud af at problemet stadigvæk er der (det skal siges at jeg har nulstillet mobilen helt, og det gjorde deres servicecenter også). Derfor tog jeg ned til Elgiganten dagen efter, jeg modtog mobilen, og fortalte medarbejderen at mobilen stadigvæk ikke virkede med batteriet. Da beder jeg medarbejder selv om at teste den, og han kunne direkte konstaterer samme fejl med batteriet, hvilket han også skrev i den servicesag som blev sendt ind anden gang til deres servicecenter. Denne gang fortalte jeg medarbejderen at jeg ikke ønskede mobilen tilbage, og at de kunne beholde den så længe de ville, bare batteriet blev lavet på den.

Der går en uge, og jeg får besked om at jeg nu kan hente min mobil igen. Da jeg henter mobilen, får jeg samme besked fra servicecenteret, testet ”ok” og at batteriet intet fejlede.
Det er så her min tvivl begynder, om hvorvidt Elgiganten egentligt tager deres kunder seriøst.

Jeg tager så mobilen med mig hjem igen, mens den er nulstillet helt, og bruger den. Der går godt og vel  7 timer, og så begynder den at drille med batteriet. Ved 30% kan den finde på at slukke og når jeg så sætter lade stikket i igen, så tænder den med det samme, og har lige pludselig 9%.

Jeg tager den så ind til Elgiganten igen for 3. GANG!!!, hvor jeg så fortæller deres medarbejder det samme, som jeg fortalte de tidligere gange, og han ville så selv tjekke den igennem over en uge, for at se om han kunne finde fejlen. Jeg får så et opkald en uge senere og her fortæller han at han ingen fejl kan se.  Vi henter så mobilen fra Elgiganten tidligt dagen efter, og jeg når knap nok at bruge den henover eftermiddagen, før problemet igen opstår. 

4. GANG!! Går jeg ned til Elgiganten, hvor den samme person som betjente mig tredje gang, også var der. Mens jeg var på vej ned til Elgiganten, slukkede mobilen ved 27%.  Så da jeg kom ind til deres medarbejder,  sagde til ham, at han skulle prøve at tænde mobilen, og han kunne ikke få den startet op. Så beder jeg ham om at sætte den i laderen, hvorefter den tænder med det samme, og der står der så at den har 9% i strøm.
Desværre mener han at han simpelthen INTET kan gøre,  fordi det er deres Servicecenter (admire) der skal afgøre om batteriet fejler noget.
Jeg har jo ikke købt mobilen fra ADMIRE, men derimod Elgiganten, så derfor forventer jeg også at når en medarbejder for ANDEN gang ser fejl på batteriet, at de så enten tager direkte kontakt til Admire, eller går videre med sagen til chefen og fortæller om situationen.

Herefter begynder en mindre diskussion. Medarbejderen mener, at mobilen ikke kan tåle kulde, og derfor reagerer batteriet som det nu gør når det er koldt. Så det de fortæller mig, er at man ikke kan købe Apple produkter i Danmark fordi det er koldt? 

Han henviser mig til direkte til Apple side, hvor der står følgende.
” Det anbefales at bruge iOS-enheder ved temperaturer på mellem 0 og 35 ºC. Lave og høje temperaturer kan bevirke, at enheden ændrer funktionsmåde for at regulere enhedstemperaturen”
”iOS-enheder skal opbevares ved en temperatur på mellem -20º og 45º C”

Søg dette på Google: Bevaring af acceptable driftstemperaturer for iPhone, så finder i artiklen fra Apple

Det skal lige siges at det ikke altid kun har været under frysepunktet problemerne er opstået.

Herefter begynder medarbejderen at sige at han gerne vil have et bevis fra Apple, for at få bekræftet det med batteriet. Jamen kære ven, der står selv inde på deres side at den SKAL opbevares ved en temperatur på mellem -20 grader og 45 grader, men det anbefales at opbevare den på mellem 0 og 35 grader.

Hans konklussion:
Dit batteri på mobilen driller, fordi det er koldt. Medmindre du får en bekræftelse fra Apple om at den kan bruges under 0 grader, så kan jeg desværre ikke hjælpe dig.

Det koster mig ikke mange penge at få batteriet skiftet et andet sted, men det er simpelthen princippet i at ELGIGANTEN ikke vil tage deres kunder seriøst.

Denne sag er fortalt videre til bekendte og vil opfordre folk til at købe deres elektronik et andet sted!